Димитър Димостенов - служител в «Криминална полиция» към Районно управление на МВР Поморие е отличен в стартиралия регионален конкурс «Полицай на месеца».. Бургас.
23.02.2010 07:32 Новината е видяна 4099 пъти
Отличието «Служител на месец януари» полицай Димостенов заслужи с брилятната си оперативна работа по разкриване на двата случая на въоръжени грабежи на игрални зали, намиращи се в Поморие, осъществени в последните седмици. Припомняме, че двата въоръжени грабежа бяха осъществени на : 23.01.т.г. / в игрална зала в Поморие/ и 15.12.м.г. в игрално казино «Ескалибур» към интерхотел «Поморие». Задържането на извършителят на въоръженият грабеж от тази година бе осъществено за по-малко от 12 часа - констатирано е, че криминално проявения Д.Н., 29 годишен от Бургас, е влязъл маскиран в игралната зала, намираща се на ул. «Генерал Скобелев» № 8 в крайморския град, като заплашил с пистолет 19 годишното крупие в залата, отнемайки сумата от 3 966 лв. служебни пари, съхранявани в метална касетка. След извършения грабеж Д.Н. напуснал залата и се укрил, но в резултат на бързите оперативно-издирвателни мероприятия, предприети от служителите от Районно управление на МВР Поморие, същият е установен и задържан. В квартирата, обитавана от него в Поморие, при извършеното претърсване са открити : ограбената парична сума, дрехите и маратонките, с които е бил по време на извършване на деянието, както и оръжието с което е извършено криминалното престъпление - пластмасов пистолет - игричка. Установено е, че Д.Н. не за първи път извършва престъпление - преди години същия е регистриран за извършване на взломни кражби.
При въоръжения грабеж от миналата година 37 годишния И.К. от Поморие заплаши с пистолет крупието в игрално казино «Ескалибур» към интерхотел «Поморие», отнемайки му чантичка със сумата от 1 300 лева и служебен мобилен телефон. Благодарение отличното взаимодействие между служителите от Районно управление на МВР Поморие и Районната прокуратура в града за по-малко от месец се стигна до осъдителна присъда спрямо извършителят на престъпното деяние, който получи : шест месеца лишаване от свобода ефективно.
Димитър Димостенов е на 36 години, семеен, със седемгодишна дъщеря. Започнал е работа в системата на МВР през 1995 година, като пет години по-късно вече е част от «Криминална полиция» към Районно управление на МВР Поморие. Участвал е в разкриването на множество грабежи, домови кражби и разпространение на наркотични вещества. Вярва, че екипната работа е водеща при разкриването на престъпления, за това и при връчване на наградата «Полицай на месеца» благодари на Началникът на полицията в Поморие - главен инспектор Тодор Димитров, на своите колеги и семейството си. По думите на полицай Димостенов «уважението на хората се печели трудно, а се губи за миг», поради което винаги се е стремял да бъде честен, коректен и отзивчив при взаимоотношенията си с гражданите и жертвите на криминални посегателства. Мечтае за още по-добре работеща полиция и по-голяма резултатност при разкриването на престъпленията.
Директорът на ОДМВР Бургас - комисар Милен Димитров благодари на Димитър Димостенов и на всички полицейски служители от Поморийската полиция включили се активно при разкриване на двата въоръжени грабежа на игрални зали в града, като изрази надеждата си броя на номинираните да се уевеличава, а конкуренцията за новосъздаденото морално отличие «Полицай на месеца» да стават все по-голяма.
Ключови думи: Димитър Димостенов, Криминална полиция, Милен Димитров,